CELEX: 32003R1801
Language: hr
Date: 2003-10-14 00:00:00
Title: Uredba Komisije (EZ) br. 1801/2003 od 14. listopada 2003. o privremenom odobrenju novog korištenja određenog mikroorganizma u hrani za životinje  Tekst značajan za EGP

03/Sv. 032
            
            
               HR
            
            
               Službeni list Europske unije
            
            
               202
            
         32003R1801
   
               L 264/16
            
            
               SLUŽBENI LIST EUROPSKE UNIJE
            
            
               14.10.2003.
            
         
      UREDBA KOMISIJE (EZ) br. 1801/2003
   od 14. listopada 2003.
   o privremenom odobrenju novog korištenja određenog mikroorganizma u hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Direktivom Komisije 2003/7/EZ (2), a posebno njezin članak 3. i članak 9.e stavak 1.,
   budući da:
   
               (1)
            
            
               Direktiva 70/524/EEZ zahtijeva da ni jedan dodatak hrani za životinje ne smije biti stavljen u promet bez odobrenja Zajednice.
            
         
               (2)
            
            
               U slučaju dodataka hrani za životinje iz dijela II. Priloga C Direktivi 70/524/EEZ, koji uključuju mikroorganizme, može se privremeno odobriti novo korištenje dodatka hrani za životinje ako su ispunjeni uvjeti određeni tom Direktivom i ako se može razumno pretpostaviti, s obzirom na dostupne rezultate, da pri korištenju u hranidbi životinja ima jedan od učinaka iz članka 2. točke (a) te Direktive. Takvo privremeno odobrenje može se izdati za razdoblje koje ne prelazi četiri godine.
            
         
               (3)
            
            
               Ovaj dodatak hrani za životinje je već bio odobren Uredbom Komisije br. 1411/1999/EZ (3) za prasad i Uredbom Komisije (EZ) br. 1636/1999 (4) za telad i kokoši za tov.
            
         
               (4)
            
            
               Novi podaci podneseni su kao potpora zahtjevu da se odobrenje korištenja proširi na purane za tov.
            
         
               (5)
            
            
               Procjena zahtjeva za odobrenje podnesenog u vezi s mikroorganizmom definiranim u Prilogu ovoj Uredbi, pokazuje da su ispunjeni uvjeti navedeni u članku 9.e stavku 1. Direktive 70/524/EEZ.
            
         
               (6)
            
            
               Korištenje Enterococcus faecium-a definiranog u Prilogu treba stoga odobriti na privremenoj osnovi za razdoblje od četiri godine te taj dodatak hrani za životinje upisati u poglavlje IV. popisa odobrenih dodataka hrani za životinje.
            
         
               (7)
            
            
               Znanstveni odbor za hranidbu životinja je izdao pozitivno mišljenje o sigurnosti korištenja navedenog Enterococcus faecium-a koji se upotrebljava u hrani za purane pod uvjetima iz Priloga ovoj Uredbi.
            
         
               (8)
            
            
               Procjena zahtjeva pokazuje da se određeni postupci zahtijevaju za zaštitu radnika od izlaganja dodatku hrani za životinje navedenom u Prilogu. Međutim, takvu zaštitu osigurava primjena Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (5).
            
         
               (9)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dodatak hrani za životinje koji pripada skupini „Mikroorganizmi” naveden u Prilogu odobrava se za korištenje kao dodatak hrani za životinje pod uvjetima određenima u Prilogu.
   Članak 2.
   Ova Uredba stupa na snagu trećega dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. listopada 2003.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 22, 25.1.2003., str. 28.
   
      (3)  SL L 164, 30.6.1999., str. 56.
   
      (4)  SL L 194, 27.7.1999., str. 17.
   
      (5)  SL L 183, 29.6.1989., str. 1.
   PRILOG
   
      
                  Br. (ili EZ br.)
               
               
                  Dodatak hrani za životinje
               
               
                  Kemijska formula, opis
               
               
                  Vrsta ili kategorija životinja
               
               
                  najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  CFU na kg potpune krmne smjese
               
            
                  „Mikroorganizmi
               
            
                  13
               
               
                  
                     Enterococcus faecium
                  
                  DSM 10.663/NCIMB 10 415
               
               
                  Pripravak od Enterococcus faecium-a koji sadrži najmanje:
                  Prah i granulirani oblik:
                  3,5 × 1010 CFU/g dodatka hrani za životinje
                  Presvučeni oblik:
                  2,0 × 1010 CFU/g dodatka hrani za životinje
                  Tekući oblik:
                  1 × 1010 CFU/ml dodatka hrani za životinje
               
               
                  Purani za tov
               
               
                  —
               
               
                  1 × 107
                  
               
               
                  1 × 109
                  
               
               
                  
                              1.
                           
                           
                              U uputama za korištenje dodatka hrani za životinje i premiksa treba navesti temperaturu skladištenja, rok valjanosti i postojanost pri peletiranju.
                           
                        
                              2.
                           
                           
                              Može se upotrijebiti u krmnoj smjesi koja sadrži dozvoljene kokcidiostatike: diklazuril, lasalocid natrij, maduramicin amonij, monenzin natrij, halofuginon, robenidin.
                           
                        
               
                  Od 18.10.2003. do 18.10.2007.”